केंद्रीय वित्तमंत्री और बीजेपी के वरिष्ठ नेता अरुण जेटली ने अरविंद केजरीवाल पर दो केस दर्ज कराएं हैं. दूसरा केस पिछले साल मई में दर्ज किया था. यह केस भी उन्होंने 10 करोड़ रुपये का दर्ज कराया है. जानकारी के लिए बता दें कि अरुण जेटली ने यह केस अरविंद केजरीवाल की ओर से केस लड़ रहे देश के जाने-माने वकील राम जेठमलानी की जिरह के दौरान अरुण जेटली को अपशब्द कहे जाने के बाद दर्ज कराया था. इससे पहले पहला केस जेटली ने केजरीवाल के उनपर भ्रष्टाचार के आरेप लगाने के बाद दर्ज कराया था. 21 दिसंबर 2015 को अरुण जेटली ने केजरीवाल और अन्य पांच पर मानहानि का केस दर्ज किया.